
CAN Y PREN GWYRDDLAS, 


$ 
YN DANGORB Y 


SIOMEDIGAETH O RODDI HYDER AR Y BYD 
DAEAROL, A'R BODDLONDEB O YMDDIRIED 
YN Y GWIR AMDDIFFYN. 


Ton—“ Diniweidrwydd.” 


Ar ryw ddiwrnod hafaidd hynod, 
Mewn myfyrdod wrthwy'm hun, 
Mi orphwysais dan bren gwyrddlas, 
Heb gymdeithas unrhyw ddyn ; 
Griddfan 'roeddwn ac och'neidio, 
Holi a chwestiyno'n ddwys, 
P'le cawn gyfaill erbyn adfyd, 
I roddi goglyd a'm holl bwys. 


Dechreuais chwilio'r greadigaeth 
Eang, helaeth, odiaeth, wiw, 
Megys plentyn anghall, cyndyn, 
I 'mofyn rhosyn hardd ei liw ; 
Edrych arno, hwnw'n gwywo 
Rhwng fy nwylo heb ddim lles; 
Colli ngafael arno'n ddirgel, 
Ar yr awel gynta” o wres. 


Pe meddwn ranau gwledydd India, 
Sidan Persia, aur Peruw, 
Cyfoeth Twrci a Mwscofi, 
I'm dyfyru tra bwy'f byw, 
Hwy gymerent eu hadenydd, 
Ryw foreuddydd neu brydnawn, 
Megys 'deryn gwyllt i'r goedwig, 
Ail gynyg arno byth ni chawn. 


Gwraig a phlant, a ffryns anwylgu, 
Sydd yn cefnu arna' yn lan, 
Gan fy ngadael yn fy nrhrafael, 
& Gwres, a rhyfel brwd, a than ; 
Pan ddelo stormydd fel cawodydd 
Mawr o gystudd ar fy mhen, 
Ni welaf gyfaill dianwadal 
h A all fy nghynal dan y nen. 


Mi welais genyf ffrynd a hoffais, 
Ac mi a'i cerais megys brawd; 
Addawodd imi ddillad melfed, 
A gwisg o 'sgarlad am fy nghnawd ; 
Mi gawn bob peth wrth fodd fy nghalon, 
Os byddwn iddo yn ffyddlon was; 
Cawn fyw'n ddiddiffyg, fel gwr bonheddig, 
A dawns a miwsig yn ei blas. 

Mi ysgrifenaf enw'r cyfaill, 
Y BYD a'i ddichell llawn o frad, 

Llawn o dwyll a llawn o wenwyn, 
O gopa ei goryn hyd ei draed, 

Addawodd imi fil o betbau, 
Nes fy hudo a chwedl deg; 

Er mor llyfned oedd ei 'madrodd, 
Ni chyflawnodd un o ddeg. 


Dechreuais goffa yr addewidion 

A fuasai rhyngom ni cyn hyn, 
P'le mae'r byw fel gwr bonheddig? 

P'le mae'r crys o gamric gwyn ? 
P'le mae'r gwely fan blu tyner? 

P'le mae'r gadair wiwber ddrud ? 
P'le mae'r seigiau bras a'r swcwr? 

P'le mae'r gwin a'r parlwr clyd ? 
P'le mae'r dillad hardd o felfed ? 

P'le mae'r wisg o 'sgarlad main ?» 
P'le mae'r etifeddiaeth wiw-gof 

Aii gyd yn anghof 'raeth y rhai'n ? 
Ple mae'r tai a'r tiroedd llydain ? 

P'le mae'r arian? P'le mae'r aur? 
Rho addewaist imi 'n ernest, 

Beth dal gwr gonest ond ei air. 


P'le mae'r hawddfyd a'r pleserau, 
A'r trysorau hardd eu drych ? 

P'le mae'r march a gaf farchogaeth ? 
P'le mae'r etifeddiaeth wych ? 

Fe'm hatebau'n ddigon chwerw, 
A golwg arw, salw ei wedd, 

Na chawn i ganddo ond arch ac amdo, 
Na thir i'w geibio ond hyd fy medd, 


Fe aeth fy nghalon yn aflonydd, 
Pan glywais i 'r fath newydd syn, 
Ar ol ymdeithio yn fy lludded, 
Tylau, gwared, pant a bryn :— 
Haf a gauaf, tywydd garw! 
Goddefais lawer chwerw loes : 
Y byd a'i olud a ddiflanodd, 
Fe'm gadawodd tan y groes. 


Hudodd'Demas, crogodd*Judas, 
A'Haman ddiras gyda rhai'n, 
Jesebel, a'r cawr Goliah, :i« 
A roddodd rhwng y cwn a'r brain ; 
Arweiniodd fyrddiwn wrth ei gadwyn, 
I'r pwll dwfwn dan y clo; 

Tynodd berfedd hen Jehoram, 
Yr adyn truan trwm yw'r tro. 


Fe yrodd Ahab i wallgofi, 
A.Zimri i ymlosgi yn y tân; 
Y Brenin Herod, er mor laned, 
A roddodd rhwng y pryfaid mân ; 
Mawrion grugiau'n erbyn creigydd 
Curodd 'menydd llawer mil; 
Y mae'n arwain pawb ar ddidro 
Na byddo yn rhodio 'r llwybr cul. 


Ni chaf ddarllen gair na'i wrando, 

| Na myfyrio am fyd a ddaw, 
Aflonyddu fy meddyliau, 

Weithiau yma, ac weithiau draw; 
O fy nhroed i gopa 'nghoryn, 

Fe wnaeth fy esgyrn gwan yn friw, 
Nes magu llawer dolur chwerw ; 

Rwy'n haner marw er bod yn fyw. 


Ffarwel iddo mi a'i gadawa', 

Af oddi yma i ryw wlad bell, 
Mae fy hyder a fy ngobaith 

Y caf fi ryw gydymaeth gwell ; 
Gwell yw dau nag un bob oesoedd, 

I dramwy trwy'r ardaloedd cul; 
Y'mhob gofidiau a chaledi, 

Mae'r Iesu'n well na deg can mil. 
Fe drugarha'dd o'i nefol anian 

Wrth ferch y wraig o Ganaan wlad, 
Fe ddaeth yn union a'r Mab afradlon 

Adre'n dirion at ei Dad; 
Cyfaill ffyddlon pur ei anian, 

Nerth i'r egwan—cadarn dwr, — 
Am ei braidd y mae'n gofalu 

Cyn ac wedi'r diluw dwr. 


Fe fu gyda'r proffwyd Jona 
Gynt yn mol y morfil mawr, 
Gyda Dafydd yn rhyfela 
Gynt a hen Goliah gawr; 
Gyda Paul, a'r hen ddisgyblion 
Yn tawelu'r storom gref; 
Gyda Pedr ar y dyfroedd, 
Ymaflodd yn ei ddwylaw ef. 
Dyma'r perl a gar?fy enaid, 
Y'mhob caethiwed bach a mawr, 
Orist yn groyw dyna ei enw, 
Sydd yn llanw nef a llawr; 

Perl a bery yn dragywydd, 
Perl o ddefnydd mawr ei bris, 

Alpha, Omega, fy enaid cofia, 

Na foddlona ar ddim sydd is. 


Perl ni thoddir, perl ni losgir, 
Perl ni threulir byth i ma's 
Perl a welir yn disglaerio ^ 
Pan ddarfyddo'r ddaear las; 
Perl a wna i'r sawl a'i caffo 
Seinio can na dderfydd byth, 
O fewn i gaerau'r nefoedd olau, a. 5 
Y'mysg myrddiynau—rif y gwlith. 
Mi gaf weithian fel Philomel, 
Roi ergyd ar yr organ ber, 
I'r hwn am carodd ac a'm nerthodd, 
Awdwr bydoedd mawr y ser, 
Tad goleuni, Awdwr bywyd, 
Pwysaf ar ei addewid ef, — 
Taened droswy'i aden dirion 
Pan y delo'r 'storom gref. 


Fe addawodd imi wisgoedd gwynion, 
Yn lle bratiau budron tlawd, 
Gwisg a bery heb waethygu, 
Cyfiawnder Iesu, anwylgu frawd; y 
Gwisg dragwyddol ni heneiddia, 
Gwisg i'w hon na threulia ddim, | 
| 
| 















































Gwisg briodas i'w ei henw, 

Gwisg a geidw byth yn wyn. - 
Pe meddwn ddawn rhyw angel uchod 
Neu seintiau'r ddaear isod faith, 

A chanu'n gynil flwyddi ganmil, 
Yn mysg yr epil eiddil iaith, 
Methu wnawn a chwrdd a geiriau, 

Boddi wnai'm synwyrau'h lân; 
Chwilio a darllen pob ysgrifen 
Methu a gorphen ar y gan, 


Caned yr angylion uchod, 
A seintiau'r ddaear isod faith, » 
Caned clych a chaned organ, 
A phob aderyn wiwlan iaith, 
Llwch a baban anwybodus, 
Ac anfedrus iawn wyf fi; 
Haleliwia, sain Hosanna, 
Mi ddystewaf—cenwch chwi, 


W. WinLmAMs, Pant-y-celyn. | 
Argraffwyd gan O, E. Jones a'i Gyf., Llanrwst. 


